《凤山司徒致政归企垒作卷为贺因附此作》
明代·俞泰

日望星阶转上台，忽承温诏赋归来。相州勋业堂须记，潞国耆英会始开。

古埭秋容存旧菊，南湖春意动新梅。吾园方拟延三益，莫厌相过数举杯。

作者简介：（?—1531）明常州府无锡人，字国昌，号正斋。弘治十五年进士，授南京吏科给事中，历官山东参政，嘉靖二年致仕，隐居芳洲，十年卒。好绘事，喜诗篇。有《芳洲漫兴集》。